Leukemie eis Reza de Wet
Reza de Wet het op 59 – 'n paar maande voor haar sestigste verjaardag – gesterf. Sy het leukemie gehad.
SKOON TOT 13 APRIL
Januarie 21, 2012 in Sonder kategorie
Nou ja toe, daar is die besoek aan die onkoloog nou ook verby en dus ook die Zoladex-inspuiting. Nou's dit nog net 'n mammogram en beendigtheidstoets op 7 Februarie en dan is ek "skoon" tot 13 April.
Het vandag groot konsternasie op Gesigboekie veroorsaak met my foto's. Ek dink mense vergeet dat ek steeds behandel word, want ek word dikwels vertel dat dinge nou "normaal" is.
Hier is die uitsig wat ek vanoggend gehad het:
Jy lê te heerlik op die bed en dan kom spuit 'n chemosuster jou in om die plek te verdoof. Dan lê en wag jy tot hulle seker is dat jy niks gaan voel nie. Daarna lyk dit so:
En ja, daai punt is die naald! Mens voel niks nie – dis net blou vir so ongeveer drie weke na die tyd. Soos julle kan sien, het ek baie pret met die SwartBessietjie!
Snaaks, die mishoring kerm weer vanaand iets ysliks.
Kan mense nou asseblief ophou om hierdie boodskap rond te stuur? Dis mos net absoluut sotlik om te dink 'n hart sal beskikbaar word net omdat 100 mense sy probleem op facebook geshare het. En gaan google tog die goed voor jy dit vir ander aanstuur!
Of course, the message is nonsense – and simply clogs up Facebook users' walls and newsfeeds. Think about it – is it really likely that a child will be given a heart transplant simply because enough people like a photograph on Facebook?
EK SOEK BIETJIE RAAD VAN DIE JONGERES VAN GEES
Wie weet hoe om 'n fotoboek aanlyn te skep? Een wat jy dan laat druk soos 'n album? Vriendin van my praat van Picasa, maar ek kan tussen die bladsye en bladsye inlig
ting nie die webwerf vind vir die foto-albums nie.
Dan was daar nog iets wat ek wou vra, maar dit het my ontgaan. Weet nooit of dit die gevolge van die ouderdom of die chemobrein is nie.
Reg. Ek't nou bietjie gewag en kan steeds nie onthou nie. Ek aanvaar dit was belangrik, anders sou ek dit nie vergeet het nie!